**SPECIFICAȚII TEHNICE**

Software specializat rețele înaltă tensiune, Caneco HT și software suplimentar Caneco TCC sau echivalent calitativ, tehnic și funcțional

Achiziție "Software specializat rețele înaltă tensiune, Caneco HT și Caneco TCC sau echivalent calitativ, tehnic și funcțional" ce are ca scop asigurarea instrumentelor tehnice (software), în contextul pandemiei de Covid Sars 2, necesare desfășurării în condiții optime (în regim online și nu numai) a lucrărilor de laborator, respectiv proiect pentru disciplinele: Tehnica tensiunilor înalte, Producerea, transportul și distribuția energiei electrice, Aparate electrice și Aparate electrice navale. Totodată, asigură condițiile materiale necesare pregătirii studenților în domeniile mai sus amintite, cât și realizarea unei baze materiale moderne pentru desfășurarea activităților de cercetare și proiectare.

Softul va asigura respectarea cerințelor specifice prevăzute în:

- normele ARACIS privind obligativitatea asigurării laboratoarelor cu echipamente, dispozitive și instrumente software;

- normele STCW cu privire la dotarea și pregătirea studenților din domeniul maritim. Cursuri obligatorii pentru personal navigant maritim, necesare emiterii certificatelor de competență și atestatelor care intră sub incidența convenției STCW;

- normele Autorității Navale Române privind aprobarea organizării și desfășurării cursurilor de formare profesională sau de perfecționare în vederea obținerii de către personalul navigant a competenței de “High Voltage – Naval electrical systems”.

Softul va asigura deprinderea cunoștințelor practice și teoretice privind:

* determinarea și realizarea schemelor monofilare de înaltă tensiune;
* calculul curenților în regim normal de funcționare și în regim de avarie;
* impactul pierderilor de tensiune asupra instalațiilor și rețelelor electrice;
* asigurarea compatibilității cu mediul de programare (desen) Autodesk;
* studiul selectivității aparatelor electrice folosite în schemele monofilare;
* calculul curenților nominali, de vârf, scurtcircuit;
* calculul pierderilor de tensiune calculate în diferite puncte ale rețelei.

Valabilitate licență software: 12 luni de la data activării/punerii în funcțiune.

Termen de furnizare a celei mai recente versiuni a softului, online/electronic/stick usb: 10 zile calendaristice de la data finalizarii achizitiei directe in SEAP/transmiterii comenzii.